Am Ãfãng fum 5. Joahundat woa de XIIII Gemina oiwai nu an da Deanagrenz in Carnuntum schdazioniad. In da Notitia Dignitatum, da wichdigstn schriftlichn Gwön fia dé Zaid, wiad aussadém nu a Ainhaid mid'n Nãm Quartodecimani comitatensis ois untam Magister Militum per Thracias schdead aufglist, wås a Untaainhaid fu da XIIII Gemina gwén sâi kintad. Nåchdém in de 430a Joa de Donaufront fu de Röma kolabiad is, wiad woaschainli a dé Legion aufglest woan sâi, oda es hãm neta nu klõane Ainhaitn dafã a Zaidl waida exisdiad.